Dabruolio eglė

Dabruolio eglė – išskirtinė eglė, savivaldybės saugomas botaninis  gamtos paveldo objektas,  augantis Šiaulių rajone, Gruzdžių seniūnijoje, Šilelio miške, Gruzdžių girininkijos (99 kv., 7 skl.) teritorijoje, apie 2,8 km į pietus nuo Gruzdžių, 1,6 km į vakarus nuo kelio . 

Dabruolio eglė paskelbta saugoma Šiaulių rajono savivaldybės tarybos 2012 m. gruodžio 13 d. sprendimu, siekiant išsaugoti įspūdingų matmenų seniausią Šilelio miško eglę. Vadinama netoliese tekančio Dabruolio upelio vardu.

Objekto aplinka 

Priklauso Gruzdžių Šilelio miško kompleksui, kuris susisiekia su Gruzdžių dvaro želdiniais. Eglė auga Gubernijos miško biosferos poligone, mišriame miške, kuriame vyrauja beržai, eglės. Eglė yra ūkinės paskirties IV grupės miške, kuriame vykdomi intensyvūs kirtimai. Šalia eglės šiaurės rytų pusėje yra iškirsta biržė, vykdyti plyni kirtimai. Kaimynystėje yra pavienių sausų žievėgraužio tipografo pažeistų nudžiūvusių eglių. Iškirstas pomiškis. Dabruolio eglė neapsaugota nuo šiaurės vakarų vėjo.

Duomenys 

Eglės šakos išretėjusios, iki 20 m aukščio jos nudžiūvusios. Medžio būklė patenkinama. Ant žievės matosi žievėgraužio tipografo veiklos pėdsakai. Lajos defliacija 50 proc. 

 Objekto teritorijos savininkas arba naudotojas – Šiaulių miškų urėdija, Gruzdžių girininkija
 Medžio rūšis – paprastoji eglė (Picea abies)
 Kamieno apimtis 1,3 metro aukštyje – 2,80 m 
 Medžio aukštis – 28,00 m (16 m aukštyje šakojasi į 3 kamienus)
 Lajos plotis – 7 m
 Lajos projekcinis plotas – 79,0 kv.m
 Amžius – apie 130 metų

Nuorodos 

 Saugomų teritorijų valstybės kadastras  

Lietuvos gamtos paveldo objektai
Šiaulių rajono paveldas